שירים שהוקלטו על ידי טיילור סוויפט

ממוזער|200px|סוויפט, 2015|alt=Taylor Swift is holding a mic in her right hand.
טיילור סוויפט היא זמרת-יוצרת אמריקאית. היא חתמה על חוזה הקלטות עם ביג משין רקורדס בשנת 2005, תוך שהייתה שותפה לכתיבת כל השירים שהוציאה במהלך הקריירה שלה וזאת, בנוסף לעובדה שהייתה שותפה לכתיבת חלק מהשירים בהם השתתפה. בין היתר, כתבה שירים עבור אמנים אחרים. סוויפט נחשבת לאחד מהאמנים המצליחים ביותר בכל הזמנים, תוך שהיא מחזיקה בשלל שיאים שונים, כמו גם העובדה שהקליפ של השיר שלה "Look What You Made Me Do", היה לקליפ הנצפה ביותר בכל הזמנים ב-24 שעות.

אלבום הבכורה שלה יצא לאור ב-24 באוקטובר 2006, על ידי ביג משין רקורדס, כשהיא הייתה בת 16. סוויפט כתבה שירים לאלבום במהלך השנה הראשונה שלה בתיכון, חלק מהם במשותף עם ליז רוז וכותבים נוספים. סוויפט התנסתה עם מספר מפיקי מוזיקה ותיקים בנאשוויל, אך בסוף החליטה לשכור את מפיק הדמואים שלה נייתן צ'פמן מבחינה מוזיקלית, האלבום הוא בסגנון מוזיקת קאנטרי, ומבחינה מילולית, הוא עוסק במערכות יחסים רומנטיות, שכמה מהן כתבה סוויפט מהתבוננות במערכת יחסים לפני שחוותה אחת בעצמה, ונוגע במאבקיה האישיים של סוויפט בתיכון. אלבום האולפן השני שלה *[[Fearless]]*, יצא לאור בשנת 2008. האלבום היה פריצת דרך בינלאומית והצלחה מסחרית אדירה עבור סוויפט. בארצות הברית, האלבום היה במקום הראשון במצעד 200 האלבומים של הבילבורד במשך אחד-עשר שבועות, והיה האלבום שנשאר הכי הרבה זמן בפסגת המצעד עבור אמנית קאנטרי.

אלבומה השלישי *[[Speak Now]]* נחת היישר בפסגת מצעד 200 האלבומים של בילבורד, האלבום השני ברציפות של סוויפט שעשה זאת. עם מכירות של 1.047 מיליון עותקים בשבוע הראשון, הפך האלבום לאלבום עם מכירות הפתיחה הגבוהות ביותר מזה חמש שנים, לאלבום עם הפתיחה החמישית בגובהה עבור אישה, לאלבום הקאנטרי עם הפתיחה השלישית בגובהה (האלבום עם המכירות הגבוהות ביותר הוא אלבומה של סוויפט, ''Red'', שיצא שנתיים לאחר מכן) וכן לאלבום שמכר הכי הרבה עותקים תוך שבוע אחד בארצות הברית בשנת 2010.

אלבום האולפן הרביעי שלה *Red* נחת היישר בפסגת מצעד 200 האלבומים של הבילבורד, האלבום השלישי ברציפות של סוויפט שעשה זאת. עם מכירות של 1.21 מיליון עותקים בשבוע הראשון, הפך האלבום לאלבום עם מכירות הפתיחה הגבוהות ביותר מזה עשור, לאלבום עם הפתיחה השלישית בגובהה עבור אישה, ואת סוויפט לאישה הראשונה עם שני אלבומים שמכרו יותר ממיליון עותקים בשבוע הראשון. הסינגל הראשון מתוך האלבום החמישי שלה ''1989'', "Shake It Off" יצא ב-18 באוגוסט 2014. הוא דורג במקום הראשון במצעד הפזמונים האמריקאי בילבורד הוט 100, והפך לשיר השני של סוויפט שמגיע למקום הראשון במצעד זה. הסינגל השני מתוך האלבום, "Blank Space" יצא ב-10 בנובמבר וגם הוא הגיע למקום הראשון במצעד הבילבוד הוט 100. הסינגל השלישי מתוך האלבום הוא השיר "Style" שהגיע למקום ה-6 בבילבורד הוט 100. הסינגל הרביעי מתוך האלבום, "Bad Blood", כלל שיתוף פעולה עם הראפר קנדריק לאמאר והגיע גם כן למקום הראשון במצעד הבילבורד הוט 100. האלבום זכה בפרס גראמי לאלבום השנה.

בשנת 2017 הוציאה את *[[Reputation]]*. האלבום כבש את פסגת מצעדי האלבומים של אוסטרליה, אוסטריה, בלגיה, קנדה, אירלנד, הולנד, ניו זילנד, נורווגיה, סקוטלנד, שווייץ, בריטניה, וארצות הברית. לפי מערכת חישוב המכירות של נילסן, מכר האלבום 1.216 מיליון עותקים בארצות הברית במהלך השבוע הראשון לצאתו, והפך לאלבום הנמכר ביותר במדינה לשנת 2017. ברחבי העולם מכר האלבום 2 מיליון עותקים בשבוע הראשון שלו. יציאת האלבום לוותה בסיבוב ההופעות ה-5 של טיילור סוויפט, "Reputation Stadium Tour". אלבומה השביעי *[[Lover]]*, הצליח להגיע למקום הראשון במצעד הבילבורד 200, עם מכירות של 867,000 עותקים בארצות הברית בלבד, מה שהופך את הפתיחה שלו לאחת מהפתיחות הגדולות ביותר בכל הזמנים בעולם ובמדינה, כאשר בעולם נמכר בלמעלה משלושה מיליון עותקים.

בשנת 2020 הוציאה את אלבומה ''Folklore''. האלבום נוצר במהלך בידוד שאירע במגפת הקורונה והוא הופק על ידי ג'ק אנטונוף, ארון דסנר וסוויפט עצמה. האלבום הוא אלבום הפתעה שהופץ 16 שעות לאחר ההכרזה עליו והוא כלל לא מאפיין את סוגת המיינסטרים שאפיינה את שאר אלבומיה של סוויפט, תוך שהוא עצמו כולל את הסוגות הבאות: אינדי פולק, רוק האלטרנטיבי, אלקטרו-פולק ופופ צ'מבר. "Cardigan" יצא כסינגל המוביל מתוך האלבום ב-24 ביולי 2020. "Exile" בשיתוף המוזיקאי בון איבר ו-"Betty" יצאו כסינגלים מתוך האלבום באוגוסט באותה השנה, בהתאמה. *[[Evermore (אלבום)|Evermore]]* יצא לאור ב-11 בדצמבר אותה השנה. גם זו הייתה הוצאה בהפתעה. הסינגל המוביל מתוכו היה "Willow", שהיה לשירה השביעי שדורג במקום הראשון במצעד הבילבורד הוט 100. כחודש לאחר מכן שלחה את "No Body, No Crime", דואט עם להקת חיים, לרדיו והפכה אותו לסינגל מן המניין. על-אף שדורג רק במקום ה-34 בשיאו בהוט 100, הוא התמקם כשיר השני במצעד שירי הקאנטרי. הסינגל האחרון היה "Coney Island" גם הוא שיתוף פעולה עם דה נשיונל.

בשנת 2021 פתחה סוויפט באופן רשמי את תהליך פרסום ששת אלבומיה הראשונים מחדש עקב מחלוקת המאסטרס עם חברת התקליטים הקודמת שלה, ביג משין רקורדס. ההקלטה החוזרת הראשונה שפורסמה הייתה *[[Fearless (Taylor's Version)]]*. סינגל אחד יצא מתוכו, "Love Story (Taylor's Version)". הוא נכנס לעשרת השירים הפותחים בקנדה, מלזיה, סינגפור ולטביה. ב-12 בנובמבר אותה השנה פורסם *[[Red (Taylor's Version)]]*. כמעט כל השירים בתוכו נכנסו למצעד ההוט 100. בשנת 2022 הוציאה סוויפט את אלבומה העשירי, *[[Midnights]]*. הוא הפך בן רגע להצלחה מסחררת ברחבי העולם. כל עשרת המקומות הראשונים בבילבורד הוט 100 אוכלסו על ידי השירים שיצאו מהאלבום. הוא צבר ביומו הראשון לצאתו 186 מיליון השמעות בספוטיפיי – שיא כל הזמנים. *[[Speak Now (Taylor's Version)]]* יצא בשנת 2023 ללא סינגלים כלל. השיר שהגיע למקום הגבוה ביותר (חמישי) היה "I Can See You". *[[1989 (Taylor's Version)]]* הניב לסוויפט את שירה ה-11 שכובש את פסגת ההוט 100.

## שירים

[ממוזער|upright|[מקס מרטין, שכתב עם סוויפט 22 משיריה; ארבעה מתוכם כבשו את פסגת מצעד הבילבורד הוט 100.|alt=Max Martin]]
[ממוזער|upright|[ג'ון מאייר (מוזיקאי)|ג'ון מאייר, ששיתף פעולה עם סוויפט בשיר "Half of My Heart".|alt=John Mayer]]
[ממוזער|upright|[דה סיביל וורס, שכתבו והשתתפו בלהיט "Safe & Sound" של סוויפט.|alt=Joy Williams and John Paul White]]
[ממוזער|upright|הראפר [בי.או.בי שהוציא עם סוויפט את השיר "Both of Us".|alt=B.o.B]]
[ממוזער|upright|[פאולה פרננדז, ששיתפה עם סוויפט פעולה בשיר "Long Live".|alt=Paula Fernandes]]
[ממוזער|upright|[ג'ק אנטונוף, ששיתף פעולה עם סוויפט בעשרות משיריה ולהיטיה, תוך שלקח חלק רב בכתיבת שירי האלבום ''Folklore''.|alt=Jack Antonoff]]
[ממוזער|upright|[טים מקגרו, עליו נכתב השיר "Tim McGraw", שהוא גם סינגל הבכורה של סוויפט.|alt=Tim McGraw]]
[ממוזער|upright|[אד שירן, שהשתתף בשירים "Everything Has Changed" ו-"End Game".|alt=Ed Sheeran]]
[ממוזער|upright|גארי לייטבודי מלהקת [סנואו פטרול, שהשתתף בשיר "The Last Time".|alt=Gary Lightbody]]
[ממוזער|upright|[ראיין טדר שלקח חלק בכתיבת הלהיט "Welcome to New York".|alt=Ryan Tedder]]
ממוזער|upright|אימוג'ן היפ, שלקחה חלק בכתיבת השיר "Clean".|alt=Imogen Heap
[ממוזער|upright|[קנדריק לאמאר שהשתתף בכתיבת ובביצוע הלהיט הבינלאומי "Bad Blood".|alt=Kendrick Lamar]]
[ממוזער|upright|סוויפט ביחד עם שוגרלנד, במהלך ביצוע השיר "[Babe".|alt=Sugarland]]
[ממוזער|upright|[ברנדון יורי, שהשתתף בכתיבת וביצוע הלהיט "".|alt=Brendon Urie]]
[ממוזער|upright|[הצ'יקס, שהוציאה עם סוויפט את השיר "Soon You'll Get Better", הלקוח מהאלבום *[[Lover]]*.|alt=The Chicks]]
[ממוזער|257x257px|[לואי בל, שהשתתף בכתיבת והפקת שירי *[[Lover]]*.]]
[ממוזער|upright|[שון מנדס שהוציא גרסה מחודשת ללהיט "Lover", ביחד עם סוויפט.]]
ממוזער|upright|ארון דסנר, שכתב עם סוויפט כמה משיריה הידועים ביותר שיצאו במהלך העשור השלישי של המאה ה-21.
[ממוזער|upright|ג'סטין ורנון מ[בון איבר, שהשתתף ב-"Exile".]]

## שירים שלא פורסמו

## ביאורים

## הערות שוליים

*
סוויפט, טיילור